डायरेक्ट टु होम (डीटीएच) सेवा प्रदाता डिश टीवी इंडिया सुरक्षा पर संभावित खतरों से निपटने और आगे चलकर प्रणाली की कुशलता में सुधार के लिए मल्टी-लेयर कंडिशनल ऐक्सेस सिस्टम (सीएएस) लागू करने के लिए गंभीरतापूर्वक विचार कर रही है। इसके अलावा कंपनी  सेट टॉप बॉक्स की मदद के लिए कार्ड-लेस प्रौद्योगिकी अपनाने की भी योजना बना रही है। कंपनी अगले पांच साल में मल्टी-लेयर कंडिशनल ऐक्सेस सिस्टम करीब 1.5 से 2 करोड़ सेट टॉप बॉक्स शामिल करने की तैयारी कर रही है। कंपनी ने उम्मीद जताई है कि चयन प्रक्रिया दिसंबर 2015 तक पूरी हो जाएगी। कारोबार के विस्तार और सेवा संबंधी जरूरतों को देखते हुए डिश टीवी ने हाल में विश्व के प्रमुख वेंडरों को मल्टी-लेयर कंडिशनल ऐक्सेस सिस्टम के लिए आशय पत्र जारी किया था। डीटीएच कंपनी फिलहाल कोनैक्स कार्ड का इस्तेमाल करती है जो मल्टी-लेयर कंडिशनल ऐक्सेस सिस्टम आधारित है। आगे चलकर कंपनी इसी प्रकार की प्रौद्योगिकी अपनाना चाहती है। डिश टीवी के ग्राहकों की संख्या 1.3 करोड़ से अधिक है। कंपनी सिटी केबल के जरिये डिजिटल केवल टीवी सेवा भी उपलब्ध कराती है। संबंधित खबरें
सुरक्षा को लेकर डिश टीवी सख्त
Direct to Home (DTH) service provider Dish TV India is seriously considering implementing multi-layer Conditional Access System (CAS) to address potential threats on security and improve system efficiency going forward.
Dish TV tightens security